Changu

**Changu** au **tangu** ni samaki wa baharini wa familia Lethrinidae ya oda Spariformes katika ngeli Actinopterygii walio rangi ya majivu au fedha pamoja na madoa, milia au sehemu za mwili zenye rangi angavu. Wanatokea katika maji ya kitropiki ya Bahari za Hindi na Pasifiki huku "Lethrinus atlanticus" akiishi katika Bahari ya Atlantiki pia. Mara nyingi hupatikana kwenye miamba ya matumbawe ambapo hula invertebrata na samaki wadogo. Wengine wana meno yafananayo na magego yanayowasaidia kula invertebrata wagumu kama moluska na kaa.

Familia hii ina spishi 45 duniani kote. Spishi 20 zimeriportiwa kutoka Afrika ya Mashariki.

Kuna spishi za familia Lutjanidae na Nemipteridae zinazoitwa changu pia, lakini majina janja na chenda yanapendelewa kwa mtiririko huo.

## Spishi za Afrika
* *Gnathodentex aurolineatus*, Changu chaa doa-dhahabu (Goldspot seabream)
* *Gymnocranius elongatus*, Changu chaa mkia-mbayuwayu (Forktail large-eye bream)
* *Gymnocranius grandoculis*, Changu chaa milia-buluu (Blue-lined large-eye seabream)
* *Lethrinus atlanticus*, Changu wa Atlantiki (Atlantic emperor)
* *Lethrinus borbonicus*, Changu chole au changu kawaa, kidogo, kole au ndizi (Snubnose emperor)
* *Lethrinus conchyliatus*, Changu midomo-myekundu au msumba (Redaxil emperor)
* *Lethrinus crocineus*, Changu mkia-njano (Yellowtail emperor)
* *Lethrinus erythracanthus*, Changu tuku-mwani (Orange-spotted emperor)
* *Lethrinus erythropterus*, Changu pezi-refu (Longfin emperor)
* *Lethrinus genivittatus*, Changu chakufa (Longspine emperor)
* *Lethrinus harak*, Changu doa (mkapa) au changu kabaka, kidra au ndizi (Thumbprint emperor)
* *Lethrinus lentjan*, Changu mombasi (Pink-ear emperor)
* *Lethrinus longirostris*, Changu pua-ndefu (Longsnout emperor)
* *Lethrinus mahsena*, Changu tuku (Sky emperor)
* *Lethrinus microdon*, Changu mdomo au changu roba, nyamvi, borasimba au omoomo (Smalltooth emperor)
* *Lethrinus nebulosus*, Changu koko (Spangled emperor)
* *Lethrinus obsoletus*, Changu njana (Orange-striped emperor)
* *Lethrinus olivaceus*, Changu uso-mrefu (Longface emperor)
* *Lethrinus rubrioperculatus*, Changu nyamvi (Spotcheek emperor)
* *Lethrinus scoparius*, Changu kichwa-njano (Yellowhead emperor)
* *Lethrinus variegatus*, Changu mdomo nyamvi (Slender emperor)
* *Lethrinus xanthochilus*, Changu midomo-njano (Yellowlip emperor)
* *Monotaxis grandoculis*, Changu mawe au changu batu (Humpnose big-eye bream)
* *Wattsia mossambica*, Changu wa Msumbiji (Mozambique large-eye bream)
 
## Picha

Gnathodentex aureolineatus.jpg|Changu chaa doa dhahabu
Gymnocranius grandoculis JNC2711 blue background.JPG|Changu chaa milia buluu
Lethrinus atlanticus.png|Changu wa Atlantiki
Lethrinus borbonicus.jpg|Changu chole
Ikan Lencam Babi.jpg|Msumba
Lethrinus crocineus.jpg|Changu mkia-njano
Orange-spotted emperor (Lethrinus erythracanthus) (24463913268).jpg|Changu tuku-mwani
Longfin emperor (Lethrinus erythropterus) (32168522367).jpg|Changu pezi-refu
Lethrinus genivittatus JNC2640.JPG|Changu chakufa
Blackspot emperor Lethrinus harak (7632600460).jpg|Changu doa
Lethrinus lentjan 327381048.png|Changu mombasi
Mahsena emperor, Lethrinus mahsena at Paradise Reef, Red Sea, Egypt -SCUBA (6377744835).jpg|Changu tuku
Lethrinus microdon.jpg|Changu mdomo
Lethrinus obsoletus.jpg|Changu njana
Longface emperor (Lethrinus olivaceus).jpg|Changu uso-mrefu
Empereur honteux (Lethrinus rubrioperculatus) (Ifremer 00536-64766).jpg|Changu nyamvi
Lethrinus variegatus JNC2077.JPG|Changu mdomo nyamvi
Lethrinus xanthochilus.jpg|Changu midomo-njano
Bigeye emperor, Monotaxis grandoculis in cave entrance at Abu Dabab Reefs, Red Sea, Egypt -SCUBA (6203498578).jpg|Changu mawe